b'\n_START_ARTICLE_\nFosil\n_START_PARAGRAPH_\nFosili so ostanki odmrlega organizma okamnelih rastlin in \xc5\xbeivali, ki so se ohranile v zemljini skorji, sedimentu ali kamenini iz starej\xc5\xa1ih geolo\xc5\xa1kih obdobij. Po odmrtju se mora tak\xc5\xa1en organizem  dovolj hitro znajti v primernem okolju, kjer je onemogo\xc4\x8deno njegovo hitro razpadanje. Tak\xc5\xa1ni pogoji so bili in so \xc5\xa1e danes v raznih mo\xc4\x8dvirjih, blatu, mulju, pesku, vulkanskem pesku, vulkanskem pepelu, smoli, zemeljskem vosku, katranu in podobnem. Primerno okolje spro\xc5\xbei dolgotrajen fizikalno-kemi\xc4\x8den proces, v katerem se odmrli organizem spremeni v fosil. Tak\xc5\xa1en proces imenujemo fosilizacija. Fosilizacija lahko poteka na ve\xc4\x8d na\xc4\x8dinov, ki pripeljejo do razli\xc4\x8dnih oblik fosilov.'